Source: https://cegledipanorama.hu/2017-10-30/visszaeso-ittas-vezeto/
Timestamp: 2017-11-20 19:18:34
Document Index: 10043384

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Visszaeső ittas vezető | Dél-Pest Megyei Panoráma
Nyílt nap a Pimiben,
Dübörög a felújítás a Szent Keresztben
Márton napi ovis foglalkozás
Egészséges napok a Várkonyiban
TAO felajánlásokat várnak
Kocsériak gyűjtöttek a menhelynek
Megérkezett a „Város karácsonyfája”
Gólyák – Miért vonulnak vagy éppen maradnak?
Home Magazin Rend Őre Visszaeső ittas vezető
Visszaeső ittas vezető
szerző: Ceglédi Panorámadátum: 2017. október 30. Rovat: Rend ŐreNincs hozzászólás
A Ceglédi Járási Ügyészség gyorsított eljárásban állította bíróság elé azt a férfit, aki részegen jelent meg a bírósági tárgyaláson, majd fél órával később ittas járművezetés miatt vette őrizetbe a rendőrség.
A bűnügy gyanúsítottjával szemben ittas járművezetés miatt indult büntetőeljárás, amely eredményeként az ügyészség bíróság elé állította. A gyanúsított a Ceglédi Járásbíróságon azonban részegen jelent meg a tárgyaláson. A járásbíróság ezért kihívta a Ceglédi Rendőrkapitányság járőrét, aki légalkohol-mérő készülékkel megállapította, hogy a férfi valóban ivott. Emiatt a bíróság a gyanúsítottat elbocsátotta a tárgyalásról.
A férfi a bíróság épületéből elment, azonban fél órával később már ismét gépkocsijával közlekedett Cegléden. Ennek során közúti ellenőrzés alá vonta a rendőrség. Az ellenőrzést végző rendőrök észlelték ittasságát, ezért előállították a rendőrkapitányságra, majd ittas állapotban elkövetett járművezetés miatt őrizetbe vették.
A Ceglédi Járási Ügyészség gyorsított eljárásban már másnap a Ceglédi Járásbíróság elé állította a férfit. A bíróság 6 hónap végrehajtásában 3 évre felfüggesztett fogházbüntetésre, 336 000 forint pénzbüntetésre, valamint 3 év járművezetéstől eltiltásra ítélete a vádlottat. Az ítélet jogerős.
(Sajtóközlemény alapján. A kép illusztráció.)